laion/Wikipedia-Exotic huggingface dataset:
ჰარი პოტერი და ცეცხლოვანი თასი (ვიდეო თამაში)

„ჰარი პოტერი და ცეცხლოვანი თასი“ (ინგლ. Harry Potter and the Goblet of Fire) — ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2005 წლის ნოემბერში. თამაში წინამორბედებისგან გამოირჩევა იმით, რომ მთავარი პერსონაჟები ვიზუალურად უფრო ახლოს არიან თავის კინოანალოგებთან. სიუჟეტით, ჰარის მოულოდნელად ირჩევენ სამი ჯადოქრის შეჯიბრის მონაწილედ. თამაშის მსვლელობისას მოთამაშე აგროვებს ქულებს, სხვადასხვა ნივთს და დაბრკოლებების გადალახვას ცდილობს. „ჰარი პოტერი და ცეცხლოვანი თასი (ვიდეო თამაში)“ — კინოფილმების ინტერნეტ-მონაცემთა ბაზა (ინგლისური)
ჰარი პოტერი და აზკაბანის ტყვე (ვიდეო თამაში)

„ჰარი პოტერი და აზკაბანის ტყვე“ (ინგლ. Harry Potter and the Prisoner of Azkaban) — ერთმოთამაშიანი მოქმედებითი-სათავგადასავლო ჟანრის ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2004 წელს შემდეგ პლატფორმებზე: Xbox, Microsoft Windows ,PlayStation 2, Game Boy Advance და GameCube. სიუჟეტით, ჰარი ცდილობს ამოხსნას სირიუს ბლექის საიდუმლო. თამაშის გახმოვანებაში მონაწილეობდა ცნობილი ინგლისელი მსახიობი სტივენ ფრაი. საერთო გნხილვების საიტ Metacritic-ზე დაყრდნობით, თამაშმა მიიღო შერეული გამოხმაურება კრიტიკოსებისგან. ჰარი პოტერი და საიდუმლო ოთახი ჰარი პოტერი და სიკვდილის საჩუქრები ჰარი პოტერი და სიკვდილის საჩუქრები 2 ჰარი პოტერი და ფენიქსის ორდენი ჰარი პოტერი და ცეცხლოვანი თასი ჰარი პოტერის ოფიციალური საიტი Electronic Arts დაარქივებული 2002-11-22 საიტზე Wayback Machine. ჰარი პოტერი და აზკაბანის ტყვე — კინოფილმების ინტერნეტ მონაცემთა ბაზა ↑ Harry Potter and the Prisoner of Azkaban Critic Reviews for PlayStation 2. Metacritic. ციტირების თარიღი: 2014-01-29. ↑ Harry Potter and the Prisoner of Azkaban Critic Reviews for Game Boy Advance. Metacritic. დაარქივებულია ორიგინალიდან — 2014-04-25. ციტირების თარიღი: 2014-01-29. ↑ Harry Potter and the Prisoner of Azkaban Critic Reviews for GameCube. Metacritic. ციტირების თარიღი: 2014-01-29. ↑ Harry Potter and the Prisoner of Azkaban Critic Reviews for PC. Metacritic. ციტირების თარიღი: 2014-01-29. ↑ Harry Potter and the Prisoner of Azkaban Critic Reviews for Xbox. Metacritic. ციტირების თარიღი: 2014-01-29.
ჰარი პოტერი და საიდუმლო ოთახი (ვიდეო თამაში)

„ჰარი პოტერი და საიდუმლო ოთახი“ (ინგლ. Harry Potter and the Chamber of Secrets) — მოქმედებითი-სათავგადასავლო ჟანრის ვიდეო თამაში, რომელიც ეფუძნება ამავე სახელწოდების რომანს და ფილმს. გამოსცა Electronic Arts-მა 2002 წელს შემდეგი პლატფორმებისთვის:Game Boy Advance, Game Boy Color, Microsoft Windows, Xbox, PlayStation, PlayStation 2, GameCube, Mac OS X. ეს იყო უკანასკნელი თამაში სერიიდან, რომელიც გამოვიდა Game Boy Color-ზე ჩრდილოეთ ამერიკაში და ასევე უკანასაკნელი თამაში გამოსული PlayStation-ის პლატფორმაზე. სიუჟეტით, მეგობრების სამეული (ჰარი, რონი და ჰერმიონი) მოგზაურობს ჰოგვორტსის სასახლესა და მის სარდაფებში. თამაშის მსვლელობისას ასევე რომანში განვითარებული მოვლენებიც მეორდება. ჰარი პოტერი არის მესამე პირის ხედვით, რომელიც მოიცავს კუესტების მარტივ ელემენტებს. მსვლელობისას, მოთამაშეს შეუძლია გამოიკვლიოს სასახლის საიდუმლოებები, მონაწილეობა მიიღოს ტურნირებში და ა.შ. ის დადებითად მიიღო სათამაშო პრესამ. ჯერემი სოულის მიერ შექმნილ თამაშის საუნდტრეკს წილად ჰხვდა ბრიტანული აკადამიის თამაშების ჯილდო "თამაშის მუსიკის კატეგორიაში". ჰარი პოტერი და აზკაბანის ტყვე ჰარი პოტერი და სიკვდილის საჩუქრები ჰარი პოტერი და სიკვდილის საჩუქრები 2 ჰარი პოტერი და ფენიქსის ორდენი ჰარი პოტერი და ცეცხლოვანი თასი Harry Potter and the Chamber of Secrets საიტზე MobyGames Harry Potter and the Chamber of Secrets (Game Boy Advance) საიტზე MobyGames Harry Potter and the Chamber of Secrets (Game Boy Color) საიტზე MobyGames Harry Potter and the Chamber of Secrets (PlayStation) საიტზე MobyGames ↑ Harry Potter and the Chamber of Secrets Critic Reviews for GameCube. Metacritic. დაარქივებულია ორიგინალიდან — 2014-04-25. ციტირების თარიღი: 2014-01-27. ↑ Harry Potter and the Chamber of Secrets Critic Reviews for PC. Metacritic. ციტირების თარიღი: 2014-01-27. ↑ Harry Potter and the Chamber of Secrets for PlayStation Reviews. Metacritic. ციტირების თარიღი: 2014-01-27. ↑ Harry Potter and the Chamber of Secrets Critic Reviews for PlayStation 2. Metacritic. ციტირების თარიღი: 2014-01-27. ↑ Harry Potter and the Chamber of Secrets Critic Reviews for Xbox. Metacritic. ციტირების თარიღი: 2014-01-27. ↑ Berghammer, Billy. (2005-10-21) Jeremy Soule Returns To Score Elder Scrolls IV: Oblivion. Game Informer Magazine. დაარქივებულია ორიგინალიდან — 2008-02-16. ციტირების თარიღი: 2009-07-18.
ფარახეთი

ფარახეთი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: ახალი ჩორდი, სევა, შარდომეთი, ჭიბრევი). მდებარეობს რაჭის ქედის ჩრდილოეთ კალთზე. ზღვის დონიდან 1000 მეტრის სიმაღლეზე, ონიდან 13 კილომეტრში. 1901 წლის მონაცემებით ფარახეთის სასოფლო საზოგადოება მოიცავდა 4 სოფელს და 3016 ადამიანს. 2014 წლის აღწერის მონაცემებით სოფელში ცხოვრობს 49 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Кавказскій календарь на 1902 годъ, Тифлись, 1901, стр. 86. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სიგიზმუნდის სვეტი

სიგიზმუნდის სვეტი — სვეტი სასახლის მოედანზე, ვარშავაში. სვეტზე დგას ქანდაკება სიგიზმუნდ III ვაზასი, რომელმაც 1596 წელს პოლონეთის დედაქალაქი კრაკოვიდან ვარშავაში გადაიტანა. მთლიანი სვეტის სიმაღლე 8,5 მეტრი, ხოლო მეფის ძეგლის სიმღლე კი 2,75 მეტრია. სიგიზმუნდს ერთ ხელში ჯვარი, ხოლო მეორეში მახვილი უჭირავს. სვეტი მის პატივსაცემად აღმართა ვლადისლავ IV ვაზამ 1644 წელს. სვეტი და ქანდაკება იტალიელმა კლემენტე მოლიმ შექმნა. ძეგლი რამდენიმეჯერ განაახლეს XVIII-XIX საუკუნეებში. 1885-1887 წლებში არსებული სვეტი ახალი, გრანიტის სვეტით შეცვალეს. 1944 წელს, მეორე მსოფლიო ომის დროს, გერმანელების მიერ ვარშავის განადგურებისას სვეტი განადგურდა. თუმცა 1949 წელს სვეტი ხელახლა აღმართეს, როგორც ქალაქის აღდგენის სიმბოლო. სვეტის ორიგინალური ნაწილები ინახება ვარშავის სამეფო სასახლეში. ვიკისაწყობში არის გვერდი თემაზე: სიგიზმუნდის სვეტი (ინგლისური) Sigismund's Column (პოლონური) Kolumna Zygmunta დაარქივებული 2014-02-03 საიტზე Wayback Machine. (პოლონური) Warszawa za Wazów დაარქივებული 2011-08-30 საიტზე Wayback Machine.
გარამბის ეროვნული პარკი

გარამბის ეროვნული პარკი (ფრანგ. Parc national de la Garamba) — ეროვნული პარკი კონგოს დემოკრატიულ რესპუბლიკაშიი, შეიქმნა 1938 წელს. აფრიკის ეს ერთ-ერთი უძველესი ეროვნული პარკი 1980 წელს იუნესკომ მსოფლიო მემკვიდრეობის ძეგლთა სიაში შეიტანა. გარამბის ტერიტორიაზე ბინადრობენ მსოფლიოში შემორჩენილი გარეული ჩრდილოეთის თეთრი მარტორქის (სუდანის თეთრი მარტორქა) უკანასკნელი წარმომადგენლები. მსხვილ ძუძუმწოვართაგან აქ ასევე ბინადრობენ სპილოები, ჩრდილოეთის ჟირაფები და ჰიპოპოტამები. ლანდშაფტი შედგება ვრცელი სავანების, საძოვრებისა და ტყეებისგან, რომლებთანაც შერწყმულია მდინარის ხეობები და ჭაობიანი დეპრესიები. პარკის ტერიტორიაზე მარტორქებზე უკანონო ნადირობის გამო, 1996 წელს იუნესკომ ის საფრთხის ქვეშ მყოფ ძეგლთა სიაში გადაიტანა. პარკი ასევე ცნობილია აფრიკული სპილოს მოშინაურების პროგრამით, რომელიც 1960-იან წლებში დაიწყო და რომელიც მიზნად ისახავდა ამ ველური ცხოველებით ტურისტების სეირნობას. მსოფლიო მემკვიდრეობის ძეგლების სია აფრიკაში UNESCO Garamba National Park Website
პოპსა

პოპსა (რუს. Попса წარმოდგება ინგლ. Pops — "პოპულარულები"-დან) — საბჭოთა დროიდან გავრცელებული ტერმინი, რომელიც ქართულში შემოვიდა რუსული ენიდან და აქვს ორი მნიშვნელობა: გაფუჭება - დღეისათვის ეს ტერმინი ამ მნიშვნელობით აღარ გამოიყენება. დაბალი ხარისხის მუსიკა - ძირითადად ეხება პოპ-მუსიკას. „პოპსას“ ძირითადად უწოდებენ სხვადასხვა სიმღერას, მუსიკალურ პიესას და ა.შ. აქვს უარყოფითი მნიშვნელობა და შესაძლოა, წარმოადგენდეს რომელიმე პიროვნების სუბიექტურ აზრს ამა თუ იმ მუსიკალურ ნამუშევარზე. ტერმინი „პოპსა“ შესაძლოა, გულისხმობდეს ნებისმიერ კომერციული კუთხით წარმატებულ მუსიკალურ ნომერს, განურჩევლად მისი ხარისხისა და პროფესიონალიზმის სუბიექტური შეფასებისა. ტერმინს იყენებენ როგორც მუსიკოსები, ასევე მუსიკალური ჟურნალისტები. ხელოვნებათმცოდნე ტატიანა სტაროსტინას აზრით, „პოპსა შეიძლება ეწოდოს არა მხოლოდ მუსიკას, არამედ თანამედროვე კულტურის გარკვეულ ფენებს, როგორიც არის ლიტერატურა და კინო. ასეთი ნაშრომის ძირითადი დანიშნულებაა ადამიანის ხანმოკლე მოთხოვნების დაკმაყოფილება“. ტერმინი გავრცელდა 1980-იანი წლების ბოლოს, თავდაპირველად - მხოლოდ პოპ-მუსიკოსებთან მიმართებაში, მაგრამ როკ-მუსიკასთან მას 1980-იანების დასაწყისშიც იყენებდნენ. ერთ-ერთ ინტერვიუში იური ჩერნავსკიმ განაცხადა, რომ, როგორც პროდიუსერმა, სპონტანურად მოიგონა ეს ტერმინი, შეაერთა რა ორი სიტყვა - ’ასა’ და ’პოპი’. საქართველოში, როგორც წესი, ამ სიტყვის ანალოგად იყენებენ „პაპსას“. ↑ დაარქივებული ასლი. დაარქივებულია ორიგინალიდან — 2016-03-04. ციტირების თარიღი: 2011-06-29. ↑ დაარქივებული ასლი. დაარქივებულია ორიგინალიდან — 2016-03-05. ციტირების თარიღი: 2011-06-29. ↑ დაარქივებული ასლი. დაარქივებულია ორიგინალიდან — 2014-10-27. ციტირების თარიღი: 2011-06-29. ↑ დაარქივებული ასლი. დაარქივებულია ორიგინალიდან — 2013-04-07. ციტირების თარიღი: 2011-06-29. ↑ დაარქივებული ასლი. დაარქივებულია ორიგინალიდან — 2011-09-24. ციტირების თარიღი: 2011-06-29. ↑ დაარქივებული ასლი. დაარქივებულია ორიგინალიდან — 2013-11-03. ციტირების თარიღი: 2011-06-29. რელიგია და მასმედია ’რა არის პოპსა?’ დაარქივებული 2011-09-24 საიტზე Wayback Machine.
Outkast

Outkast (იგივე OutKast) — ამერიკული ჰიპ-ჰოპ დუეტი ჯორჯიის შტატიდან. მისი წევრები არიან ანდრე ბენჯამინი (Andre 3000) და ანტვან პეტონი (Big Boi). თავდაპირველად კოლექტივს ერქვა „Two Shades Deep“. დუეტის მუსიკა მოიცავს ფანკის, სოულის, როკის, ელექტრონული მუსიკის, ჯაზისა და ბლუზის ჟანრებს. Outkast-ს მიღებული აქვს გრემის 6 ჯილდო. სულ გაყიდული აქვს 25 მილიონი ჩანაწერი. ჯგუფის მიერ დაწერილი სიმღერები ძირითადად ექსპერიმენტული ხასიათისაა და ამის გამო მათ მაღალი შეფასება ეძლევა. მთავარი სტატია: OutKast-ის დისკოგრაფია. Southernplayalisticadillacmuzik (1994) ATLiens (1996) Aquemini (1998) Stankonia (2000) Speakerboxxx/The Love Below (2003) Idlewild (2006) შეგიძლიათ იხილოთ მედიაფაილები თემაზე „Outkast“ ვიკისაწყობში. ოფიციალური საიტი ↑ http://www.allmusic.com/album/r651638 ↑ http://www.cnn.com/2004/WORLD/americas/04/15/outkast/index.html
ფერების სია

ქვემოთ მოყვანილია ნაწილობრივი სია ფერების, რომელთაც თან შესაბამისი სტატიაც ახლავს (ბმულით). ყურადღება მიაქციეთ, რომ CMYK სიდიდეები ნომინალურია, და რომ არ არსებობს ფიქსირებული კონვერსია RGB-დან CMYK-ზე. ნუ გამოიყენებთ ამ მნიშვნელობებს თუ ბეჭდვისას მაღალი ხარისხის ფერთა დამთხვევა გჭირდებათ. თარგი:Empty section * შესაძლებელია ერთზე მეტი hex triplet-ის გამოყენება. მთავარი სტატია: თეთრი. მთავარი სტატია: ვარდისფერი. მთავარი სტატია: წითელი. მთავარი სტატია: ნარინჯისფერი. მთავარი სტატია: ყავისფერი. მთავარი სტატია: ყვითელი. მთავარი სტატია: ნაცრისფერი. მთავარი სტატია: მწვანე. მთავარი სტატია: ცისფერი. მთავარი სტატია: ლურჯი. მთავარი სტატია: იასამნისფერი. გამა კორექცია Saffron Color blindness პიგმენტური ფერების სია პალეტების სია X11 ფერთა სახელები Crayola ვებ-ფერები Tincture (heraldry) საერთაშორისო ფერთა კონსორციუმი colr.org დაარქივებული 2006-07-06 საიტზე Wayback Machine. - 20,000-ზე მეტი ფერთა სახელი Color List (Xona.com) - 2,000+ color list; demonstrates vast improvements gamma correction makes The Colour of Words - Article on Color Names Article on color names and swatches Colorcharts.org many commercial paint and color systems chip sets. Color Schemer-Interactive site დაარქივებული 2007-07-16 საიტზე Wayback Machine. ColourLovers : Useful for designers Coloria.net: Color names The mother of all HTML color charts დაარქივებული 2007-07-29 საიტზე Wayback Machine. — contains many colors, including their RGB, CMYK, and HLS/HSL values, names, and sources (other link references at top, color pages at bottom). Color-Guide.com Japanese colors with English meanings Pourpre.com დაარქივებული 2016-12-08 საიტზე Wayback Machine. in French with some English pages: chromograph: color manipulation, sequences and conversions; standard and imaginary color dictionary; chroma filter; box of colors The Society For Sports Uniforms - Color Research (formerly Color Guides)
ოკაპის ნაკრძალი

ოკაპის ველური ბუნების ნაკრძალი (ფრანგ. Réserve de faune à okapis) — იუნესკოს მსოფლიო მემკვიდრეობის ძეგლი კონგოს დემოკრატიული რესპუბლიკის ჩრდილო-აღმოსავლეთ ნაწილში. მდებარეობს მდინარე იტურის აუზის ტენიან ტროპიკულ ტყეში, სუდანისა და უგანდის საზღვართან. ნაკრძალი მოიცავს 14 000 კმ² ტერიტორიას, რომლის 1/5-ს ტყეები შეადგენს. ოკაპის ნაკრძალი იუნესკოს სიას 1997 წელს დაემატა. მის მთავარ საფრთხეს ტყეების ჩეხვა წარმოადგენს, რაც სასოფლო-სამეურნეო მიზნებითაა გამოწვეული, ასევე ცხოველებზე კომერციული ნადირობა, როდესაც მათ გასაყიდად იჭერენ. კიდევ ერთი პრობლემაა აქ არსებული ოქროს მაღაროები. 2005 წელს, ქვეყნის აღმოსავლეთ ნაწილში დაწყებულმა ბრძოლებმა ნაკრძალის ტერიტორიაზეც შეაღწია, რის გამოც მისი პერსონალი ევაკუირებულ იქნა. მაშინ როდესაც ადგილობრივი მბუტისა და ბანტუს ხალხი ტყესა და ველურ ბუნებას ტრადიციულად პატივს სცემს, ამ არეალის იმიგრანტებს იგივე დამოკიდებულება არ ახასაითებთ. ასევე პრობლემატურია მწირი დაფინანსება, რაც გამოწვეულია კონგოს დემოკრატიული რესპუბლიკის ცუდი პოლიტიკური სიტუაციითა და ეკონომიკური სიღატაკით. იმედოვნებენ, რომ ამ არეალში განვითარდება ეკოტურიზმი, რაც გაზრდის მის შემოსავლებს და აამაღლებს საზოგადოების ცნობერებას. როგორც მისი სახელიდან ჩანს, ნაკრძალში ბევრი ოკაპი ბინადრობს. 1996 წლისთვის, მათი რიცხვი 3900–6350 იყო, მსოფლიოში სულ არსებული მათი 10 000 – 20 000 ერთეულიდან. მდინარე ეპულუზე მდებარეობს კონსერვაციისა და კვლევების ცენტრი. ის სათავეს იღებს 1928 წლიდან, როდესაც ამრეიკელმა ანთროპოლოგმა პატრიკ პუტნამმა ამ ტერიტორიაზე სადგური დააარსა, რომელიც გარეულ ოკაპებს იჭერდა და ამერიკისა და ევროპის ზოოპარკებში გზავნიდა. ის დღემდე ფუნქციონირებს ამავე მიზნებით, თუმცა განსხვავებული მეთოდოლოგიით — ოკაპებს იჭერენ და შემდეგ ტყვეობაში ზრდიან, ამის შემდეგ კი მხოლოდ მათ ნაშიერებს გზავნიან ზოოპარკებში. ასე დაბადებულ ცხოველებს გადარჩენის ძალიან დაბალი შანსი აქვთ. ამავე დროს, დაჭერილი ცხოველების მხოლოდ მინიმალური რიცხვია გენეტიკური გამრავლების უნარის მქონე. ეს ცენტრი ასევე ახორციელებს უმნიშვნელოვანეს კვლევებსა და საკონსერვაციო სამუშაოებს. აღსანიშნავია, რომ გარდა ოკაპებისა, ნაკრძალში ასევე ბინადრობს მრავალი საინტერესო და საფრთხის ქვეშ მყოფი ცხოველი, ისეთები, როგორებიცაა ტყის სპილო და უიშვიათესი მაიმუნების 13 სახეობა. ნაკრძალის ტერიტორიაზე ასევე სახლობს ადგილობრივი მომთაბარე მბუტისა და ბანტუს ხალხი. მსოფლიო მემკვიდრეობის ძეგლების სია აფრიკაში Government website: l'Institut Congolais pour la Conservation de la Nature (ICCN) დაარქივებული 2005-01-18 საიტზე Wayback Machine. UNESCO Okapi Wildlife Reserve Site UNEP-WCMC world Heritage site datasheet დაარქივებული 1997-07-10 საიტზე Wayback Machine. Blogs from the Rangers of the Okapi Wildlife Reserve Gilman International Conservation დაარქივებული 2007-07-19 საიტზე Wayback Machine.
ვირუნგის ეროვნული პარკი

ვირუნგის ეროვნული პარკი (ფრანგ. Parc National des Virunga, ყოფილი ალბერტის ეროვნული პარკი) — მდებარეობს კონგოს დემოკრატიული რესპუბლიკის აღმოსავლეთ ნაწილში. გადაჭიმულია ვირუნგის მთებიდან რუვენზორის მთებამდე. ესაზღვრება რუანდის ტერიტორიაზე მდებარე ბირუნგის ეროვნულ პარკსა და უგანდაში მდებარე რუვენზორის მთების ეროვნულ პარკს. იგი პირველი ეროვნული პარკია აფრიკის კონტინენტზე, შეიმნა 1925 წელს. ფართობი შეადგენს 7800 კმ²-ს. 1979 წლიდან შესულია იუნესკოს მსოფლიო მემკვიდრეობის ძეგლთა სიაში. ბოლო პერიოდში პარკი ცნობილი გახდა მის ტერიტორიაზე მობინადრე მთის გორილებით, თუმცა უკანონო ნადირობამ და კონგოს სამოქალაქო ომმა მისი ველური ბუნების პოპულაციებს სერიოზული ზიანი მიაყენა. პარკი იმართება კონგოს ეროვნული პარკების სამმართველოს მიერ (Institut Congolais pour la Conservation de la Nature ICCN - კონგოს ბუნების კონსერვაციის ინსტიტუტი) და სასიცოცხლო დაფინანსებას იღებს ევროკავშირისგან. ეროვნული პარკი მოიცავს ედუარდის ტბის დასავლეთ ნაპირებს, რომელიც ცნობილია თავის ჰიპოპოტამებით (რომელთა 95 % 2006 წელს გაწყდა). პარკში ჭარბობს ჭაობები, ბალახით დაფარული პლატოები და ვაკეები. უგანდის საზღვართან მდებარე რუვენზორის მთებისათვის დამახასიათებელია ალპური მდელოები და მყინვარები, მაშინ როდესაც ის ასევე მოიცავს ორ აქტიურ ვულკანს — ნიირაგონგოსა და ნიამურაგირას. პარკი ცნობილია განსაკუთრებული მრავალფეროვნებით, ის მოიცავს ყველაზე მეტ ფრინველის, ძუძუმწოვრისა და რეპტილიის სახეობებს, ვიდრე აფრიკის კონტინენტის სხვა ნებისმიერი დაცული ტერიტორია. თუმცა მთის გორილა ამჟამად უკიდურესად იშვიათი და ყველაზე უფრო კრიტიკულად საფრთხის ქვეშ მყოფი სახეობაა, წარმატებით ჩატარებულმა საკონსერვაციო სამუშაოებმა შედეგი გამოიღო და მნიშვნელოვნად გაიზარდა გადარჩენილი ინდივიდების უსაფრთხოების დონე. მათი პოპულაციები აქტიურად იზრდებოდა რეგიონის სოციალური გარდაქმნების პერიოდში (1994–2004), მაგრამ 2008 წელს პარკის ტერიტორიაზე დაწყებული შეიარაღებული კონფლიქტის დროს დაკავებულ იქნა რეინჯერების ოფისები, რასაც თან მოჰყვა უკანონო ნადირობა და გამძვინვარებული დეფორესტაცია ნახშირის წარმოების მიზნით, რამაც კიდევ ერთელ ეჭვქვეშ დააყენა პოპულაციების მომავალი. მიჩნეულია, რომ პარკის ტერიტორიაზე ჯერ კიდევ შესაძლებელია სავანის, ტყის სპილოებისა და შიმპანზეების ხილვა, ისევე როგორც ოკაპების, ჟირაფების, ბუფალოების და სხვა მრავალი ენდემური ფრინველის. ვირგუნასთან ერთად იმართებოდა მის მოსაზღვრედ მდებარე გამოქვაბულებითა და ჩანჩქერებით გამორჩეული ოიოს მთის არეალი, რომელიც პიგმეების ბამბუტის ხალხის სამშობლოა. ომმა ამ ტერიტორიასაც სერიოზული ზიანი მიაყენა. მსოფლიო მემკვიდრეობის ძეგლების სია აფრიკაში ვიკისაწყობში არის გვერდი თემაზე: ვირუნგის ეროვნული პარკი Official Website of Virunga National Park დაარქივებული 2008-10-03 საიტზე Wayback Machine. UNEP-WCMC Natural Site Data Sheet დაარქივებული 2010-08-02 საიტზე Wayback Machine. UNESCO Virunga National Park Site National Geographic Channel დაარქივებული 2008-08-17 საიტზე Wayback Machine. European Union in Virunga National Park[მკვდარი ბმული] ↑ Hippos Butchered by the Hundreds in Congo Wildlife Park (National Geographic article) ↑ Mark Jenkins: "Who murdered the Virunga gorillas?" National Geographic Magazine July 2008
პენეპლენი

პენეპლენი (ინგლ. peneplain; < ლათ. paene — თითქმის და ინგლ. plain — ვაკე) — დენუდაციური ვაკე, რომელიც წარმოიქმნება დანგრეული მთების ადგილას ჰუმიდური ჰავის პირობებში. ტერმინი შემოგვთავაზა უილიამ მორის დეივისმა, რომელიც ალბრეხტ პენკთან, ვალტერ პენკთან და ლესტერ კინგთან ერთად ითვლება პენეპლენის კონცეფციის ფუძემდებლად. აკუმულაციური მოსწორების ზედაპირისაგან განსხვავებით პენეპლენი არის დენუდაციური ვაკე, რომელსაც ნაოჭა ან კრისტალური სუბსტრატი გააჩნია და რომელიც წარმოქმნილია დიდი ტექტონიკური ციკლების ბოლოს (დედამიწის ქერქის განვითარების ოროგენიული ეტაპიდან ბაქნურზე გადასვლის დროს). ხშირად პენეპლენი დაფარულია ქიმიური გამოფიტვის ქერქით, რომლის სიმძლავრემ შეიძლება რამდენიმე ათეულ მეტრს მიაღწიოს. პენეპლენის განვითარების კარგი მაგალითია მაგ., ალთაის, ტიან-შანის, ყაზახეთის წვრილგორაკებისა და სალაირის ჭიუხის განაპირა მხარეები, რომლებიც პენეპლენიზებული იყო გვიანდელ ცარცულ პერიოდში. მთელი ეს ტერიტორია წარმოადგენს პლანაციას, რომელიც სუსტად დანაწევრებულია და გამოირჩევა პლატოსებრი მოყვანილობით. ასეთი რელიეფი შენარჩუნდა პალეოგენის ბოლომდე, როდესაც დაიწყო უძველესი დენუდაციური ნაოჭა სტრუქტურების აღორძინება. ცარცულ-პალეოგენური ასაკის პენეპლენი ნაწილობრივ დანგრეული იყო, დენუდირებული, გადაადგლებული სხვადასხვა ჰიფსომეტრიულ დონეზე. პენეპლენი და პენეპლენიზაცია გეომორფოლოგიური პროცესების ერთობლიობაა. საქართველოში არსებობს ე. წ. „ახალგაზრდა“ და „ძველი“ პენეპლენი. ახალგაზრდა პენეპლენიზებული ზედაპირი გააჩნია მაგ.: გომბორის ქედს, რომლის პენეპლენი ცივის წყების ქვეშიდანაა ამონათხარი. მიოცენში დაიძირა რა ზღვაში, პლიოცენში ნალექების ქვეშ იმარხებოდა და ცივის წყების დისლოცირებასთან პარალელურად აზევებას განიცდიდა. ძველი პენეპლენი გამოვლინდა ძირულისა და ლოქის მასივებზე. პედიპლენი პედიმენტი დენუდაცია მოსწორების ზედაპირი პენეპლენი — სტატია დიდი რუსული ენციკლოპედიიდან (რუსული) პენეპლენი — სტატია ენციკლოპედია ბრიტანიკიდან (ინგლისური) ↑ ივანე სემიონის ძე შჩუკინის ერთ-ერთ კაპიტალურ ნაშრომში მოცემული გეომორფოლოგიური ცნობები «Общая геоморфология». — М.: Издательство МГУ, 1, 2 и 3 издания (1960, 1964 и 1974 годы), ასევე : Р. Дж. Райс. Основы геоморфологии. — М.: Прогресс, 1980. — С. 328. ↑ Криштофович А.Н. (ред.) Геологический словарь. Москва., 1955 год. 446 стр. ↑ Erosion, isostatic response, and the missing peneplains ↑ მარუაშვილი ლ., საქართველოს ფიზიკური გეოგრაფია, თბ., 1964
ტომ ბომბადილის თავგადასავლები

„ტომ ბომბადილის თავგადასავლები“ (ინგლ. The Adventures of Tom Bombadil) — ჯ.რ.რ. ტოლკინის ლექსების კრებული, გამოცემული 1962 წელს. შეიცავს 16 ლექსს, რომელთა შორის ორი უკავშირდევა ტომ ბომბადილის თავგადასავლებს. ისევე, როგორც „ბეჭდის საძმო“, ეს წიგნი ისე არის გადმოცემული, თითქოს დასავლური მხარის წითელი წიგნიდან იყოს ნათარგმნი. საგულისხმოა, რომ წიგნში წარმოდგენილია ბევრი საინტერესო მასალა შუახმელეთზე, რომელიც სხვაგან არსად არის შეტანილი. მაგალითად, ნახსენებია დოლ ამროთზე მდებარე ციხე-კოშკისა და გონდორის შვიდი მდინარის სახელები. წიგნში ასო C-ს მაგიერ გამოიყენება K - თუკი საუბარი ეხება ამ ბგერის ჟღერადობას სინდარულ ენაზე. 2014 წელს გამოვიდა წიგნის ახალი, რედაქტირებული ვარიანტი.  ამ გამოცემას ახლავს რამდენიმე ლექსის ადრეული ვერსია და ლექსი „ერთ დროს“.  ტომ ბომბადილის თავგასავლები (The Adventures of Tom Bombadil) ბომბადილი ნავით სეირნობს (Bombadil Goes Boating) მოგზაურობა თავგადასავლების ძიებაში (Errantry) პატარა პრინცესა მი (Little Princess Mee) მთვარის კაცი გვიანობამდე იჯდა (The Man in the Moon Stayed Up Too Late) მთვარის კაცი ადრეულად ჩამოფრინდა (The Man in the Moon Came Down Too Soon) ქვის ტროლი (The Stone Troll) პერი-უინკლი (Perry-the-Winkle) მიულიპები (The Mewlips) ოლიფანტი (Oliphaunt) ფასტიტოკალონი (Fastitocalon) კატა (Cat) პა­ტარ­ძა­ლი-აჩრდილი (Shadow-Bride) საცავი (The Hoard) ზღვა გვიხმობს (The Sea-Bell) უკანასკნელი გემი (The Last Ship) ტომ ბომბადილის თავგადასავლები
Essentials & Rarities

Essentials & Rarities — ფრანგი ელექტრონული მუსიკოს ჟან-მიშელ ჟარის 2011 წლის კრებული. დისკი ეძღვნება ფრანსის დრეიფუსის, ლეიბლის Disques Dreyfus დამაარსებლის ხსოვნას. კრებულში, გარდა ცნობილი სტუდიური მასალისა, შეტანილია ჟარის იშვიათი კომპოზიციები, რომლებიც ჩაიწერა ალბომამდე Oxygène. Souvenir of China – 3:59 Oxygène 2 – 3:12 Arpegiateur – 6:16 Oxygène 4 – 4:14 Équinoxe 4 – 6:42 Calypso 2 – 2:28 Zoolook – 3:52 Magnetic Fields 1 – 5:20 Magnetic Fields 2 – 4:02 Équinoxe 5 – 3:55 Industrial Revolution 2 – 2:22 Rendez-Vous 4 – 3:59 Gloria, Lonely Boy – 5:30 Oxygène 6 – 6:21 Space of Freedom (იგივე March 23) – 8:02 Happiness Is a Sad Song – 5:53 (1968, მანამდე არ გამოცემულა რომელიმე ალბომზე) Hypnose – 3:29 (1970, დომინიკ ვების სინგლი) Erosmachine – 2:58 La Cage – 3:23 Chanson des Granges Brûlées – 2:45 Windswept Canyon – 7:39 The Abominable Snowman – 0:52 Deserted Palace – 2:22 Le Pays de Rose – 2:01 Rain Forest Rap Session – 1:40 Black Bird – 3:06 (1972, მანამდე არ გამოცემულა რომელიმე ალბომზე) Music Box Concerto – 2:41 Iraqi Hitch-Hiker – 2:25 Les Granges Brûlées – 3:13 La Cage Vitalic RMX – 4:16 (2010, მანამდე არ გამოცემულა რომელიმე ალბომზე) Erosmachine Vitalic RMX – 3:45 (2010, მანამდე არ გამოცემულა რომელიმე ალბომზე) ინფორმაცია საიტზე Discogs ↑ https://www.allmusic.com/album/r2218890 ↑ Jarre, Jean-Michel, Essentials & Rarities, http://www.disquesdreyfus.com/catalogue/362872-essentials-rarities.html. წაკითხვის თარიღი: 2011-06-07 ↑ Polish album certifications – Jean-Michel Jarre – Essential and rarities პოლონურად. პოლონეთის აუდიოს და ვიდეოს მწარმოებლები (ZPAV).
ნეიროპილი

ნეიროპილი (ბერძნ. néuron - ნერვი და pílos - ქეჩა) — ნერვული უჯრედების დაგროვება. უფრო ხშირად ტერმინი გამოიყენება უხერხემლოების მიმართ. ნეიროპილი შეიძლება გამოხატული იყოს სხვადასხვა ხარისხზე. ასე მაგალითად კიბოსნაირების შედგენილობაში შეიძლება შედიოდეს ნეირონების სხეული, რის შედეგადაც ნეიროპილის საზღვრები ირეცხება. უფრო მეტად განვითარებულ ორგანიზმებზე ნეიროპილი კარგად არის გამოხატული, პრაქტიკულად არ შეიცავს ნერვული უჯრედების სხეულებს. უხერხემლოების ცალკეული ნერვული გზების შესწავლა (რომლებიც აკავშირებენ ნერვულ ცენტრებს) რთულია. წარმოადგენს ადგილს, სადაც ფორმირდება სინაფსები აქსონსა და დენდრიტებს შორის. Neuropil - Cell Centered Database ნეიროპილი - დიდი საბჭოთა ენციკლოპედია დაარქივებული 2014-07-16 საიტზე Wayback Machine. ↑ Purves, Dale, George J. Augustine, David Fitzpatrick, William C. Hall, Anthony-Samuel LaMantia, James O. McNamara, and Leonard E. White (2008). Neuroscience. 4th ed.. Sinauer Associates, გვ. 11–12. ISBN 978-0-87893-697-7.